Staķu katoļu baznīca

Staķu sv. Padujas Antonija baznīca (lietuviešu: Stakių šv. Antano Paduviečio bažnyčia) ir 19. gadsimta sākumā uzbūvēts klasicisma stila Romas katoļu dievnams, kas atrodas Lietuvas dienvidrietumos, Tauraģes apriņķa Jurbarkas rajona pašvaldības Staķu miestā. Reģiona nozīmes Lietuvas valsts kultūras piemineklis (unikālais kods — 33951). Pamituves ciemā, kā līdz 1914. gadam sauca Staķus, ap 1750. gadu tika uzcelta kapela. 1821. gadā tika uzbūvēta mūsdienu baznīca. Līdz 1841. gadam tā bija Veļonas baznīcas filiāle. Līdz 1863. gadam pie baznīcas darbojās skola. 1871. gadā baznīca tika paplašināta. 1906. līdz 1907. gadam baznīcā par mācītāju kalpoja rakstnieks un publicists Jozs Tums (Vaižgants) (Juozas Tumas-Vaižgantas, 1869—1933). Baznīcā iebūvētas meistara A. Montvila ērģeles. Ārējās saites Vikikrātuvē par šo tēmu ir pieejami multivides faili. Skatīt: Staķu katoļu baznīca. Ieraksts Lietuvas kultūras vērtību reģistrā